India's global IT business increases
మన ఐటీకి ఈ ఏడాది పండగే పండగ!
భారత ఐటి రంగం ప్రపంచ వ్యాప్తంగా తన పట్టును పెంచుకుంటోంది.
TNN | Updated:
Aug 20, 2015, 04:46PM IST
భారత ఐటి రంగం ప్రపంచ వ్యాప్తంగా తన పట్టును పెంచుకుంటోంది. ప్రపంచంలోని వివిధ దేశాలతో ఆయా ఐటీ రంగ ఔట్ సోర్సింగ్ ఒప్పందాల్లో ఇతర దేశాల కన్నా మన ఐటీ కంపెనీలే ముందున్నాయి. ఈ ఏడాది మొదటి అర్థంలో దేశీయ ఐటీ కంపెనీలు చెప్పుకోదగిన రీతిలో పలు ఒప్పందాల్లో విజయం సాధించాయి.
Visit Site
Recommended byColombia
జనవరి-జూన్ సమయంలలో మన ఐటీ కంపెనీల విదేశీ ఒప్పందాల శాతం 27.1 కావడం విశేషం. గత ఏడాది తొలి అంకంలో సరిగ్గా ఇది 23.6 శాతంగా ఉంది. టీసీఎస్, ఇన్ఫోసిస్, విప్రో , టెక్ మహీంద్ర సంస్థలు ఈ విషయంలో దేశీయ కంపెనీల్లో ముందున్నాయి. ఈ సంస్థలు కుదుర్చుకున్న ఒక్కొక్క ఒప్పందం విలువ 25 మిలియన్ డాలర్లకు మించిపోయింది.
ఈ విషయంలో యూరోపియన్ సంస్థలు చాలా వెనకబడిపోయాయి. ప్రపంచ ఔట్ సోర్సింగ్ లావాదేవీల్లో వాటి వాటా 16.4 శాతానికి పడిపోయింది. గత ఏడాది ఇది 22.3 శాతం కావడం గమనార్హం. ఇక అమెరికా ఐటీ కంపెనీల పరిస్థితి గుడ్డిలో మెల్ల అని చెప్పుకోవచ్చు. వాటి వాటా గతంలో 16.1 శాతం ఉండగా, ఈ ఏడాది అది కాస్త పెరిగి 18.1 శాతానికి చేరింది. ఈ వివరాలను ప్రముఖ ఔట్ సోర్సింగ్ సలహా సంస్థ ఐఎస్జీ నమోదు చేసింది.